CELEX: C2005/143/76
Language: et
Date: 2005-06-11 00:00:00
Title: Kohtuasi T-146/05: Flex Equipos de Descanso, S.A. 14. aprilli 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

11.6.2005   
            
            
               ET
            
            
               Euroopa Liidu Teataja
            
            
               C 143/40
            
         Flex Equipos de Descanso, S.A. 14. aprilli 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-146/05)
   (2005/C 143/76)
   Hagiavaldus esitati inglise keeles
   Flex Equipos de Descanso, S.A., asukoht Alcobendas, Madrid (Hispaania), esitas 14. aprillil 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindaja on advokaat I. Valdelomar Serrano.
   Apellatsioonikojas oli teine menetluspool Recticel N.V, asukoht Sint-Lambrechts-Woluwe (Belgia).
   Hageja palub esimese astme kohtul:
   
               —
            
            
               tühistada Siseturu Ühtlustamise Ameti esimese apellatsioonikoja 8. veebruari 2005. aasta otsus asjas R 469/2004-2;
            
         
               —
            
            
               saata asi tagasi Siseturu Ühtlustamise Ametile ning kohustada seda tegema ühenduse kaubamärgi RENOFLEX kõigile kaupadele klassides 17 ja 20 (taotlus nr 1 278 175) registreerimisest keeldumise otsus;
            
         
               —
            
            
               sedastada, et Siseturu Ühtlustamise Amet on rikkunud õiguskindluse põhimõtet;
            
         
               —
            
            
               jätta kohtukulud kosta kanda.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Recticel N.V.
            
         
               Asjaomane ühenduse kaubamärk:
            
            
               Sõnamärk “RENOFLEX” muuhulgas kaupadele klassides 17 ja 20 (istmete täitematerjalid, sõidukite istmed, mööbel jm) — taotlus nr 1 278 175
            
         
               Teise kaubamärgi või tähise omanik vastulausemenetluses:
            
            
               Hageja
            
         
               Teine kaubamärk või tähis:
            
            
               Siseriiklik kujutismärk “FLEX” kaupadele klassides 17 ja 20 (kummi, voodid, madratsid, konverteeritav mööbel, lauad jm)
            
         
               Vastulausete osakonna otsus:
            
            
               Rahuldada vastulause kõikide vaidlustatud kaupade osas
            
         
               Apellatsioonikoja otsus:
            
            
               Tühistada vastulausete osakonna otsus
            
         
               Esitatud õiguslikud alused:
            
            
               Ühenduse kaubamärgi ja varasemate kaubamärkide segiajamise tõenäosus on ilmne, kuna tähised on sarnased ja kaubamärkidega hõlmatud kaubad on osaliselt identsed, osaliselt sarnased
               Ühenduse kaubamärk on vägagi sarnane varasemate kaubamärkidega, kuna varasemate kaubamärkide sõnalist ja ühtlasi domineerivat osa FLEX kasutatakse ka ühenduse kaubamärgis RENOFLEX. Sõna RENO lisamine üldmuljet ei muuda.
               Seetõttu on vaidlustatud otsuse tegemisel rikutud nõukogu määruse nr 40/94 artikli 8 lõike 1 punkti b.
               Siseturu Ühtlustamise Amet on rikkunud ka õiguskindluse põhimõtet.